Παναγιώτης Παπούλιας

Ο Νότης Παπούλιας είναι Έλληνας πρώην αθλητής στίβου μεγάλων αποστάσεων και νυν προπονητής. Γεννήθηκε στην Αθήνα στις 9 Δεκεμβρίου 1969.

Αθλητής
Αγωνίστηκε με τα χρώματα του ΓΣ Ηλιούπολης, του Ολυμπιακού και της ΑΕΚ. Υπήρξε ένας από τους σημαντικότερους αθλητές αντοχής στην Ελλάδα και είναι ο σημερινός κάτοχος του πανελληνίου ρεκόρ στα 5.000μ από το μακρινό 1995, καθώς και του ρεκόρ στα 10.000μ στην ηλικιακή κατηγορία Μ35.RunningNews.gr - Τα Πανελλήνια ρεκόρ ανά ηλικιακή κατηγορία, για Μαραθώνιο-Ημιμαραθώνιο και όλα τα αγωνίσματα του στίβου

Διακρίσεις
 Πρωταθλητής στα 1500μ του Πανελληνίου πρωταθλήματος στίβου: 1995, 1998
 Πρωταθλητής στα 5000μ του Πανελληνίου πρωταθλήματος στίβου: 1993, 1994, 1998, 2003
 Κάτοχος 5 Πανελληνίων ρεκόρ στα αγωνίσματα των 1500μ ανοιχτού και κλειστού στίβου, 3000μ ανοιχτού και κλειστού στίβου και 5000μ ανοιχτού στίβου
 15 φορές Πρωταθλητής Ελλάδος στα αγωνίσματα ημιαντοχής και αντοχής στίβου (1500μ, 3000μ, 5000μ)
 3ος στο Ευρωπαικό κλειστού στίβου το 1996 στα 3χλμ με 7:50.80
 4 φορές Βαλκανιονίκης (1η θέση στα 1500μ το 1999 με 3:44.76)
 Συμμετοχή σε 2 Παγκόσμια Πρωταθλήματα ανοιχτού στίβου, 3 Παγκόσμια Πρωταθλήματα Ενόπλων Δυνάμεων CISM και 4 Πανευρωπαϊκά Πρωταθλήματα.

Προπονητής
Έχει διατελέσει προπονητής στίβου στην ομάδα Ενόπλων Δυνάμεων και Σωμάτων Ασφαλείας και στον Πανιώνιο από το 2013 έως το 2016. Στις 6 Σεπτεμβρίου του 2016 ανέλαβε χρέη συντονιστή Ακαδημιών και υπεύθυνου ανάπτυξης υποδομών στο τμήμα στίβου του Παναθηναϊκού, «το Σύλλογο της καρδιάς μου» όπως ανέφερε χαρακτηριστικά.panathinaikos1908.gr - Στον Παναθηναϊκό Α.Ο. ο Παναγιώτης Παπούλιας!

Προσωπική ζωή
Είναι παντρεμένος και έχει δύο γιούς, τους Ανέστη και Χρήστο, οι οποίοι ακολουθώντας τα χνάρια του είναι επίσης αθλητές του στίβου στις μεσαίες και μεγάλες αποστάσεις και αγωνίζονται στον Παναθηναϊκό.

Παραπομπές

Κατηγορία:Προπονητές στίβου ΠΑΟ
Κατηγορία:Έλληνες αθλητές δρόμων μεσαίων αποστάσεων
Κατηγορία:Έλληνες αθλητές δρόμων μεγάλων αποστάσεων
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου